《江皋即事》
宋代·廖行之

霜肃寒空晴意力，江清一带玻璃碧。微波漾日光浮浮，万顷无璃流寂寂。

湾头轻舠一叶微，篙工急刺驰如飞。饥鸦见人自惊去，未若鸥鸟能忘机。

船头午后炊烟起，飒飒微风掠蘋尾。江皋有客意何如，独立无言望江水。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。